Класификация на информацията 
Ниво 2 [TLP- AMBER]

Описанието е генерирано автоматично]
          ОСНОВНО УЧИЛИЩЕ „СВ. СВ. КИРИЛ И МЕТОДИЙ“                                                                                                                            
             п. к. 3643, с. Ковачица, общ. Лом, обл. Монтана, ул. „Десета“ № 10
                               e-mail: info-1209008@edu.mon.bg, тел. 09720/2377
 
        ЗАПОВЕД
         № РД-12-14
                                                       26.09.2024 г., с. Ковачица

На основание чл. 259, ал. 1 от Закона за предучилищното и училищното образование, във връзка с изпълнение на дейностите по Механизма за определяне на приоритетни задачи в Основно училище „Св. Св. Кирил и Методий“, с. Ковачица, утвърден със Заповед № РД-12-8/24.09.2024 г. на директора на Основно училище „Св. св. Кирил и Методий“, с. Ковачица и Заповед № РД-05-565/26.09.2024 г. на началника на Регионално управление на образованието – Монтана във връзка с констатации от контролната дейност на Регионално управление на образованието – Монтана, през учебната 2023/2024 г. и с организацията на дейностите за учебната 2024/2025 г.,

                                              НАРЕЖДАМ:

1. Считано от 01 октомври 2024 г. въвеждам ежеседмичен контрол за установяване нивото на посещаемост на учебните занятия от учениците в Основно училище „Св. св. Кирил и Методий“, с. Ковачица,  вписването на отсъствията в електронните дневници на паралелите и задълженията на класните ръководители по отношение на посещаемостта на учениците в учебните часове.
2. Класните ръководители и учителите своевременно нанасят отсъствията на учениците в електронния дневник на съответната паралелка.
3. Контролът за своевременното нанасяне на отсъствията в дневниците ще се осъществява от директора.
4. При установяване на тенденция за ниска посещаемост на учебните занятия от учениците – над 25%, контролът се извършва ежедневно.
          При констатирани нарушения по т. 1 и т. 2 ще прилагам мерки, в т.ч. на определените ми, съгласно Кодекса на труда правомощия.
          

          Въз основа на данните и резултатите по т. 1 и  т. 2, всеки месец до края на учебната 2024/2025 година се изготвя анализ на резултатите, с който се запознават педагогическите специалисти в училището. 
         Анализът не отменя задълженията на класните ръководители да изготвят доклади за допуснатите отсъствия от учениците в поверената им паралелка и уведомяване на родителите на учениците с отсъствия. 
         Анализът на резултатите за допуснатите отсъствия се съхранява като част от училищната документация.

Настоящата заповед да се сведе до знанието на учителите в училището  за сведение и изпълнение.

Контрол по изпълнението на заповедта ще осъществявам лично.

РУМЯНА ВАЦОВА

ДИРЕКТОР НА ОУ КОВАЧИЦА


